**Handlingsprogram for områdesatsingen i Halden sentrum**

**Et bilde som inneholder tekst, Grafikk, grafisk design, Font

Automatisk generert beskrivelse**

**2025**

**Et bilde som inneholder emblem, tekst, symbol, våpenmerke

Automatisk generert beskrivelse**

Innhold

[Innledning 2](#_Toc191389554)

[Formål 3](#_Toc191389555)

[Innsatsområder 3](#_Toc191389556)

[Prioriteringer 3](#_Toc191389557)

[Budsjett for 2025 7](#_Toc191389558)

[Rapport for 2024 9](#_Toc191389559)

[Bilder fra aktiviteter i 2024: 10](#_Toc191389560)

# Innledning

Halden kommune inngikk i juni 2024 en intensjonsavtale med Kommunal- og distriktsdepartementet (KDD) en avtale om områdesatsing i Halden sentrum. KDD har gitt tilsagn på inntil 5mkr. hvert år i 5 år til en områdesatsing i Halden sentrum, forutsatt bevilgning i statsbudsjettet.

Samarbeidet mellom Halden kommune og departementet er regulert i intensjonsavtalen.

Halden kommune skal utarbeide en programbeskrivelse for hele programperioden, med plan for gjennomføring av satsingen. Programbeskrivelsen skal avklare mål, innsatsområder, strategier, organisering, og plan for evaluering.

Programbeskrivelsen skal forelegges Kommunal- og distriktsdepartementet. I dialog med departementet avklares hvordan samarbeidet mellom stat og kommune skal organiseres.

Programbeskrivelsen skal være ferdig innen utgangen februar 2025.

*Kommunen skal utarbeide årlige handlingsplaner som framlegges departementet. Sammen med avtale og programbeskrivelse utgjør dette styringsdokumentene for områdesatsingen i Halden kommune. Handlingsplanene legges også til grunn ved statens vurdering av årlige tilskudd til kommunens områdesatsing.*

Avtalen mellom staten og Halden kommune om en områdesatsing i Halden skal ha en

varighet på 5 år, dvs. ut 2028, med mulighet for forlengelse.

Gjennom tilskuddet forventer KDD at kommunen prøver ut nye tiltak og samarbeidsformer. Dette forutsetter god koordinering og samhandling mellom områdesatsingen og de ulike tjenesteområdene i kommunen, og på tvers av tjenester, sektorer og forvaltningsnivåer. Midlene skal ikke erstatte eller avlaste ordinær drift, og skal på sikt bidra til mer effektive og varige løsninger. Det er en forventning at kommunen skal jobbe med utvikling av sine tjenester, som skal komme innbyggerne til gode.

# Formål

Formålet med områdesatsingen er å bidra til en bedre hverdag for de som allerede bor i sentrum, gjøre det attraktivt for flere å bruke sentrum, og å få flere til å ønske å bo der. Formålet er i tråd med kommunens sentrumsplan.

# Innsatsområder

**Boliger, bomiljø og oppvekstsvilkår**

* Stimulere til bygging av boliger tilpasset innbyggernes behov og betalingsevne. Styrke kvaliteten på offentlige rom.
* Bedre barn og unges oppvekstsvilkår

**«Kunnskap i sentrum», arbeid, skole og fritid.**

* Økt sysselsetting, gjennomføring av skoleløpet og økt deltakelse i fritidsaktiviteter, for å hindre tidlig utenforskap hos barn og unge.

**Møteplasser**

* Nye og bedre utnyttelse av eksisterende, for å fremme aktivitet og deltakelse.
* Legge til rette for utøvelse av idrett, kultur og annen aktivitet for å bedre innbyggernes fysiske og psykiske helse

**Forebygge kriminalitet**

# Prioriteringer

Det skal i 2025 jobbes med å etablere møtearenaer og å etablere nettverk innenfor hvert innsatsområde. Det skal også prioriteres innsats i forhold til utvalgte utfordringer. Metoden designdrevet innovasjon skal benyttes i dette arbeidet. Det skal opprettes uformelle møteplasser for erfaringsutveksling, innspill og medvirkning mellom kommunen, næringsliv, nabolag, velforeninger, annen frivillighet og regionale eller nasjonale samarbeidspartnere.

Det har vært gjennomført medvirkning i tråd med metodevalget, og handlingsplanen er bygget opp rundt innsiktsarbeid. Det kan være aktuelt å innhente mer kunnskap om de ulike innsatsområdene for å styrke forståelsen og kompetansen om utfordringer og muligheter.

Det er kunnskapsgrunnlaget, søknaden, programbeskrivelsen for områdesatsingen i Halden sentrum, og avtalen med Kommunal – og distriktsdepartementet som danner grunnlaget for handlingsplanen for 2025.

1. **Boliger, bomiljø og oppvekstsvilkår**

Kommunen er tildelt prosjektmidler fra husbanken. Hovedmålet med prosjektet er å identifisere og dokumentere de spesifikke utfordringene som preger ungdommers bo- og hjemmeforhold, og å utvikle konkrete anbefalinger for tiltak som kan forbedre situasjonen.

Kommunen søker om å få delta i DOGA sitt program «GNIST» for å se på mulighetene for boligetablering i Halden sentrum. Områdesatsingen skal gjennomføres sammen med innbyggerne og det forventes innspill og ideer underveis i prosessen. Det settes derfor av en pott til å gjennomføre ulike tiltak. I medvirkningsmøter har det kommet frem at flere opplever sentrum som utrygt på grunn av for lite belysning enkelte steder. Det planlegges for å se på løsning for disse stedene i 2025 og iverksette i 2026.

Nærmiljøtilskuddet gir støtte til prosjekter som bidrar til bedre levekår, økt aktivitet og utvikling i lokalsamfunnet. Midlene kan brukes til både kortsiktige initiativer og tiltak med varig effekt. Ordningen er lavterskel og enkel å bruke, slik at det skal være lett å gjennomføre gode ideer for nærmiljøet.

Både enkeltpersoner, grupper, lag, foreninger og organisasjoner med tilknytning til Halden sentrum kan søke. Frivillige aktører kan også samarbeide med kommunale tjenester for å søke om midler.

|  |
| --- |
| **Handlingsplan for delprogram 1** |
| Tiltak for familier med ungdom, som bor dårlig  Utrede mulighetsrommet for boliger i et sentrum med høy verneverdi  Utrede lekeplass/møteplass på sydsiden.  Samarbeide med innbyggere om ulike tiltak for å skape samhold og fellesskap  Prosjektere for lys på steder hvor det oppleves utrygt.  Nærmiljøtilskudd |

**2.Kunnskap i sentrum», arbeid, skole og fritid.**

Arbeidet med å etablere en nærmiljøskole på Os startet i 2024. Det settes av lønnsmidler til to prosjektmedarbeidere i 25% hver, og noe midler til innkjøp av utstyr og forbruksmateriell.

Verdensbro har fått bevilget midler over kommunens budsjett for 2025, og skal bidra i flere av innsatsområdene i delprogrammet. De skal ha faste gratis ukentlige aktivitet for barn, og arrangementer spredt ut over året.

Det vil bli arrangert fritidsmesse også i 2025. Denne finansieres av tilskuddsmidler fra sparebankstiftelsen DNB.

Det er et mål å rekruttere flere inn i frivilligheten. I tråd med Halden kommunes plan for frivillighet vil det gjennomføres ulike tiltak og aktiviteter for å lykkes med dette.

Arbeid med tjenesteutvikling i sektor oppvekst og undervisning påbegynnes i 2025. Det settes av penger til dette.

Det skal blant annet etableres et tverretatlig team med Halden kommune og Halden videregående skole for å forbygge frafall fra videregående skole. Tjenesten skal samarbeide om ulike tiltak for den enkelte elev som står i fare for å falle fra.

Det å hjelpe unge voksne ut i jobb er et viktig innsatsområde i områdesatsingen. Prosjekt «ung jobb» vil være et tverrfaglig og tverretatlig samarbeid. Tiltaket er forankret i avdeling for samfunnsutvikling som skal koordinere aktivitetene. Prosjekt ung jobb ble også gjennomført i 2024.

Det settes av en søkbar pott til å delvis dekke kontingenter og utstyr til barn som ikke deltar i fritidsaktiviteter på grunn av familiens økonomi. Det er søkt midler til dette tiltaket via bufdir, men svar på søknaden kommer ikke før i mars/april. Dersom kommunen får innvilget søknaden vil det være finansieringskilden.

Det settes av penger til sommerjobb for ungdom, og det søkes også eksterne midler til dette. Ungdom får mulighet til å skaffe seg arbeidserfaring og tjene egne penger. Dette bidrar til at de utvikler praktiske ferdigheter og lærer hvordan de kan håndtere økonomien sin. I tillegg hjelper det dem med å bygge nettverk, noe som forbereder dem på fremtidige arbeidsmuligheter. Gjennom arbeid får ungdom også en sjanse til å bidra til samfunnet, noe som kan styrke både deres ansvarsfølelse, tilhørighet og stolthet.

Det settes også av penger til å etablere en lokal digital møteplass for å nå ungdom som ikke er i utdanning eller jobb, og som tilbringer tiden med dataspill. Målet er å få tak i disse ungdommene og etablere et fysisk fellesskap med dataspill og andre aktiviteter. Det er søkt eksterne midler til dette tiltaket, men svar på søknaden kommer ikke før våren 2025. Tiltaket kan derfor bli endret, eller fjernet fra listen for 2025 dersom søknaden ikke innvilges.

Bydelsmødre er frivillige kvinner, ofte med flerkulturell bakgrunn, som har gjennomført et opplæringsprogram med søkelys på temaer som familie, helse og samfunn. Etter å ha fullført programmet blir de ressurssterke støttespillere og formidlere mellom det offentlige og lokalsamfunnene de er en del av. Deres hovedoppgave er å hjelpe familier med å forstå og benytte kommunens tjenester, samtidig som de bidrar til å øke kunnskapen om norsk kultur og samfunn. Opplæringsprogrammet inkluderer temaer som barns oppvekst, ungdomsutfordringer, barnevern, vold i nære relasjoner, Nav, kvinnehelse og psykisk helse. Arbeidet deres er frivillig og gjennomføres ved siden av jobb, studier og familieansvar. Det settes av penger til å starte opp dette tiltaket.

For 2025 er målet å starte opp tiltaket. Arbeidet skal være i samarbeid med flyktningtjenesten i NAV Halden. Dersom prosjektet viser seg vellykket, planlegger vi å utforske muligheten for å starte et tilsvarende initiativ med «Bydelsfedre» i 2026. Det er etablert kontakt med bydelsmødre sentralt. Igangsetting dersom handlingsprogrammet godkjennes.

|  |
| --- |
| **Handlingsplan for delprogram 2** |
| Etablere nærmiljøskole på Os  Verdensbro - samarbeid  Fritidsmesse  Rekruttere flere inn i frivilligheten, og synliggjøre det som finnes.  Tjenesteutvikling i oppvekstsektoren.  Flere skal gjennomfører det 13-årige skoleløpet – tverretatlig samarbeid  Flere unge voksne ut i jobb – prosjekt ung jobb.  Flere barn og unge skal ha mulighet til å delta på arenaer de er utestengt fra på grunn av økonomi  Sommerjobb til ungdom  Digital inkludering  Bydelsmødre i samarbeid med NAV, flykningtjenesten.  Lavthengende frukter etter innspill fra barn og unge, eks nett ved fotballbane etc. |

**3.Møteplasser**

Etter innbyggermedvirkning har det kommet konkret forslag til nye møteplasser. Det kan være å sette opp benker på noen områder som kan være turmål rundt sentrum, oppgradering av eksisterende møteplasser med mere. Skolestadion er et område som er i bruk av mange og som har potensiale til enda større bruk dersom den fylles med mer innhold. Det er gjennomført en medvirkningsdag med elevene på ungdomsskolen i sentrum, hvor elevene fikk komme med forslag på hva skolestadion kunne inneholde for at det skulle være attraktivt for de å bruke den mer. Velforeningen i området er også engasjert i saken. Sparebankstiftelsen DNB har gitt kr. 200.000 til forprosjekt.

En hall åpnet i januar 2025 for aktivitet på lørdager. Fysisk aktivitet, møter mellom mennesker og fri lek er formålet. Tilbudet er for barn 0-5 år, og fordrer at barna er i følge med voksne. Det er bygget på frivillighet. Foreldre har ansvar for å låse opp og plukke frem utstyr, og oppgaven går på omgang.

|  |
| --- |
| **Handlingsplan for delprogram 3** |
| Se på muligheter for å etablere nye møteplasser ute i sentrumsområdet, for flere aldersgrupper  Starte arbeidet med å utrede en møteplass på den gamle skolestadion  Øke attraktiviteten i eksisterende møteplasser  Tilskudd til aktivitet i regi av frivillige  Møtested for foreldre i barsel  Åpen hall 0-5 år |

**4.Samskaping med ungdom**

Det er gjort et innsiktsarbeid sammen med ungdom i 2024, men det kan være behov for mer innsikt. Det settes av penger for tiltak med deltidsjobb for ungdom. Det prøves også ut ordning med trygge voksne ungdomskontakter i sentrum og i skofabrikken. I innsiktsarbeidet kom det fram ønske om en møteplass på søndager. Her planlegges det for at en voksen får ansvar for å følge opp ungdommer som får deltidsjobb i tiltaket. De skal legge til rette for aktivitet for ungdommer.

Det er planlagt et samarbeid mellom Halden kommune og Halden museum. Museet planlegger å starte en møteplass for aktivitet og samfunnsengasjement for unge voksne.

Utrede interesse og mulighet for aktiviteter ved Rødsberg ungdomsskole på ettermiddagstid. I Innsiktsarbeidet i 2024 har det kommet fram ønsker fra elevene om å bruke gymsalen til aktiviteter på ettermiddagstid.

Det er opprettet ungdomskontakter i 2024. De skal jobbe forebyggende sammen med ungdom i sentrum og i skofabrikken. I tillegg er det planlagt et prosjekt hvor ungdom skal ansettes i deltidsstillinger for å lage aktiviteter for ungdom. Tiltaket er planlagt forankret i skofabrikken.

Det skal åpnes en hall for barn og unge over 5 år på lørdager. Dette tilbudet er i samarbeid med frivilligsentralen og foreldre.

|  |
| --- |
| **Handlingsplan for delprogram 4** |
| Identifisere utfordringsområdene i sentrum  Prøve ut ulike tiltak sammen med ungdom for deltidsjobb  Underbygge eksisterende tiltak i skofabrikken,  Aktiviteter for å motvirke rasisme  Søndagsåpen møteplass for ungdom, med ungdom  Møteplass for ungdom for å stimulere til samfunnsengasjement  Sentrums ungdomsskole, aktiviteter på ettermiddag/kveld  Åpen hall på lørdager for barn og unge |

**Drift av områdesatsingen**

Det er ansatt en programleder som lønnes over tilskuddet. Det er også behov for å sette av penger til driftsutgifter, reiser, studiebesøk hos andre kommuner, servering i møter etc.

Kommunen er forpliktet til å delta og medvirke på møter og konferanser. Det er forventet at prosjekter og resultater deles med andre kommuner. Det forventes også at kommunen tar imot kommuner som vil komme på studiebesøk. Det er krav om dokumentasjon, rapporteringer og evalueringer underveis og når programmet er over.

# Budsjett for 2025

Det er forventet at kommunen skal Teste ut tiltak. Det å ha mulighet til å gjøre raske justeringer og endringer er en viktig del av arbeidet med å finne løsninger som fungerer i praksis. KDD er tydelige på at fleksibilitet, kontinuerlig evaluering og justering basert på tilbakemeldinger er en viktig arbeidsform i områdesatsinger. Områdesatsingen gir oss mulighet til å prøve ut nye metoder og aktiviteter i et mindre område og i mindre skala før de eventuelt implementeres bredere, eller avsluttes. Det er nødvendig at administrasjonen får anledning til å gjøre løpende vurderinger og endringer gjennom året. Et slikt handlingsrom vil kunne sikre en effektiv gjennomføring av tiltakene.

Halden kommune benytter egne ressurser til å arbeide med områdesatsingen. Det er ressurser fra kommunens tjenesteområder som for eksempel familietjenesten, fra boligsosialt arbeid, fra overordnet plan, og fra kulturavdelingen og fra eiendomsavdelingen med flere. Dette er kommunens egeninnsats, sammen med penger som ligger i budsjettet for 2025. Departementet skriver i retningslinjene for budsjett for områdesatsingen, at kommunens egeninnsats i form av arbeidskraft ikke skal legges inn i budsjettet. Det er likevel viktig å påpeke at kommunen bruker egen arbeidskraft i stor grad til å gjennomføre områdesatsingen og bruker lokaler som har driftskostnader. Kommunen ser på dette som en mulighet til å følge opp og gjennomføre tiltak i tråd med egne føringer og også regionale og sentrale føringer. Med pengene som følger områdesatsingen har kommunen fått større handlingsrom og vil nå flere av målene på kortere tid.

|  |  |
| --- | --- |
| **Inntekter** | |
| Overført tilskudd fra 2024 | 3 474374 |
| Tilskudd fra KDD | 5 000 000 |
| Tilskudd andre | 1 825 000 |
| Avsatt i budsjett Halden kommune | 580 000 |
| **Sum** | **10 879 374** |

|  |  |  |  |  |
| --- | --- | --- | --- | --- |
| Tiltaksområder | Finansieringskilder | | | **Utgifter** |
|  | Programmidler | Ekstern finansiering andre | Egenfinansiering Halden kommune | sum |
| Programledelse: herunder lønn, driftsutgifter, reiseutgifter m.m. | 1 700 000 |  |  | 1 700 000 |
| Boliger bomiljø og oppvekstvilkår | 610 000 | 275 000 |  | 885 000 |
| Kunnskap i sentrum, arbeid, skole og fritid | 3 008 500 | 550 000 | 580 000 | 4 138 500 |
| Møteplasser | 1 137 937 | 200 000 |  | 1 337 937 |
| Skape et trygt lokalsamfunn | 1 717 937 | 600 000 |  | 2 317 937 |
| Evaluering | 300 000 | 200 000 |  | 500 000 |
| **sum** | **8 157 874** | **1 825 000** | **580 000** | **10 879 374** |